вложения се
 използват като основа за определяне на дохода на собствениците им. Данъци, свързани
 с пенсии, получени от индивидуални частни пенсионни фондове (различни от тези,
 обхванати по ESSPROS), също следва да бъдат взети предвид.
 Данъците върху дохода включват:
 – данъците върху дохода на физически лица, домакинства или данъчни единици
 (доход от заетост, собственост, предприемачество, пенсии и пр.), включително
 данъци, удържани от работодателите (данъци върху дохода, удържани при
 източника), други данъци, удържани при източника, и данъци върху дохода на
 собственици на неперсонифицирани дружества, изплащани по време на
 референтния период за дохода;
 – всяко възстановяване на данък, получено по време на референтния период за
 дохода, свързано с платен данък върху доход, получен през референтния
 период за дохода или през предишните години. Тази стойност следва да бъде
 взета предвид като намаление на платените данъци;
 – всяка лихва, начислена върху дължимите просрочени данъци и всякакви глоби,
 наложени от данъчните органи.
 По изключение, държавите членки, използващи данни от регистрите, и други държави
 членки, за които това е най-подходящият подход, могат да отчитат данъците върху
 „получения доход“ в референтната година за дохода, ако засяга само маргинално
 съпоставимостта.
 Данъците върху дохода не включват:
 – таксите, платени за право на лов, отстрелване и риболов.
 Социалноосигурителните вноски се отнасят до вноските на наетите лица,
 самостоятелно заетите лица, безработните, пенсионните и другите вноски (ако са
 приложими), платени през референтния период за дохода на задължителни държавни
 BG 18 BG
 ---pagebreak--- социалноосигурителни схеми или на задължителни социалноосигурителни схеми на
 работодателите (пенсионни, здравни и др.).
 1.7.2. Редовни данъци върху богатството (HY120G)
 Редовните данъци върху богатството се отнасят до данъци, които са платими
 периодично във връзка със собствеността или използването на земя или сгради от
 собствениците, и текущи данъци върху нетното богатство и върху други активи
 (бижутерия, други външни белези на богатство). Редовните данъци върху богатството,
 които трябва да се отчитат, са тези, платени по време на референтния период за дохода.
 Редовните данъци върху богатството включват:
 – редовни данъци във връзка със собствеността на основното жилище на
 домакинството;
 – редовни данъци във връзка със собствеността на други недвижими имоти;
 – всяка лихва, начислена върху дължимите просрочени данъци и всякакви глоби,
 наложени от данъчните органи;
 – данъци върху собствеността, платими пряко на данъчния орган от наематели.
 Редовните данъци върху богатството не включват:
 – непериодично плащани данъци, като например данъци върху наследството,
 такси при смърт или данъци върху дарения между живи лица;
 – данъци, начислявани върху владението на собственост, земя или недвижими
 имоти, когато тези владения се използват за определяне на дохода на техните
 собственици (тези данъци са включени в „Данък върху дохода и вноски за
 социалното осигуряване“ (HY140G);
 – данъци върху земя, сгради или други активи, притежавани или отдавани под
 наем от предприятия и използвани от тях за производство (тези данъци се
 разглеждат като данъци върху производството и те се удържат от пазарната
 продукция на дохода от самостоятелна заетост за изграждане на компонента
 „Брутни парични печалби или загуби от самостоятелна заетост“ (включително
 от лицензионни възнаграждения) (PY050G).
 1.7.3. Редовни данъци във връзка със собствеността на основното жилище на
 домакинството (HY121G)
 Това понятие се отнася за данъци,